Úradný vestník L 130 , 27/05/2003 S. 0021 - 0024



Rozhodnutie Komisie z 22. mája 2003, ktorým sa menia prílohy I a II k rozhodnutiu 2002/304/ES, pokiaľ ide o programy uplatňované s cieľom získať štatút schválených pásiem alebo fariem v súvislosti s vírusovou hemoragickou septikémiou (VHS) a infekčnou hematopoetickou nekrózou (IHN) (oznámené pod číslom C(2003) 1627) (Text s významom pre EHP) (2003/376/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie vodných živočíchov a výrobkov akvakultúry na trh [1], naposledy zmenenú a doplnenú smernicou 98/45/ES [2], a najmä na jej článok 10 ods. 3, keďže: (1) 1. Rozhodnutím 2002/304/ES [3], naposledy zmeneným a doplneným nariadením 2002/879/ES [4], Komisia schválila programy na dosiahnutie štatút schválených pásiem alebo schválených fariem v neschválených oblastiach, pokiaľ ide o vírusovú hemoragickú septikémiu (VHS) alebo infekčnú hematopoetickú nekrózu (IHN), alebo o obe tieto choroby rýb. (2) 2. Taliansko predložilo Komisii ďalšie programy, ktoré sa týkajú IHN a VHS, s cieľom získať štatút schváleného pásma pre oblasti povodí. Tieto programy obsahujú údaje o zemepisnom vymedzení príslušných pásiem a fariem, opatrenia, ktoré majú úradné služby prijať, postupy, ktoré majú používať schválené laboratóriá, prevalencie príslušných chorôb a opatrenia na boj proti týmto zisteným chorobám. (3) 3. Konštatovalo sa, že programy, ktoré Taliansko predložilo, sú v súlade s článkom 10 smernice 91/67/EHS. (4) 4. Niektoré programy schválené rozhodnutím 2002/304/ES boli dokončené a mali by preto byť z rozhodnutia 2002/304/ES odstránené. (5) 5. Rozhodnutie 2002/304/ES by sa preto malo primerane zmeniť a doplniť. (6) 6. Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2002/304/ES sa mení a dopĺňa takto: 1. Príloha I sa nahrádza znením, ktoré je uvedené v prílohe I k tomuto rozhodnutiu. 2. Príloha II sa nahrádza znením, ktoré je uvedené v prílohe II k tomuto rozhodnutiu. Článok 2 Toto rozhodnutie je adresované členským štátom. V Bruseli 22. mája 2003 Za Komisiu David Byrne člen Komisie [1] Ú. v. ES L 46, 19.2.1991, s. 1. [2] Ú. v. ES L 189, 3.7.1998, s. 12. [3] Ú. v. ES L 104, 20.4.2002, s. 37. [4] Ú. v. ES L 305, 7.11.2002, s. 59. -------------------------------------------------- PRÍLOHA I OBLASTI, V KTORÝCH SA SCHVÁLENÉ PROGRAMY UPLATŇUJÚ S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS ALEBO IHN, ALEBO O OBE TIETO CHOROBY RÝB 1. PÁSMA V DÁNSKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS - povodie FISKEBÆK Å - VŠETKY ČASTI JUTSKA na juh alebo na západ od povodia Storåen, Karup å, Gudenåen a Grejs å - oblasť všetkých DÁNSKYCH OSTROVOV 2. PÁSMA V NEMECKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS - pásmo v povodí WOLFEGGER AACH a ROHRSEE - pásmo v povodí OBERN NAGOLD 3. PÁSMA V ŠPANIELSKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS - SAMOSPRÁVNA OBLASŤ LA RIOJA 4. PÁSMA VO FRANCÚZSKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS - LES FORGES - LA NIVE a LES NIVELLES - L'ÉLORN 5. PÁSMA V TALIANSKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS 5.1. Samosprávna provincia Bolzano PÁSMO PROVINCIE BOLZANO - Toto pásmo zahrnuje všetky povodia v rámci provincie Bolzano Toto pásmo zahrnuje hornú časť pásma PÁSMO VAL DELL'ADIGE – t. j. povodie rieky Adige od jej prameňa v provincii Bolzano až po hranicu s provinciou Trento. ( Poznámka: Na zostávajúcu, teda dolnú časť pásma PÁSMO VAL DELL'ADIGE sa vzťahuje schválený program samosprávnej provincie Trento. Hornú a dolnú časť tohto pásma je potrebné pokladať za jednu epidemiologickú jednotku. ) 5.2. Samosprávna provincia Trento PÁSMO VAL DI SOLE E DI NON - Povodie od prameňa toku Noce po priehradu Sv. Justíny PÁSMO VAL DELĽADIGE – dolná časť - Povodia rieky Adige a ich prameňov, ktoré sa nachádzajú na území samosprávnej provincie Trento, od hraníc s provinciou Bolzano po priehradu Ala (s vodnou elektrárňou). ( Poznámka: Na časť PÁSMO VAL DELL'ADIGE, ktorá sa nachádza v hornom toku, sa vzťahuje schválený program provincie Bolzano. Hornú a dolnú časť tohto pásma je potrebné pokladať za jednu epidemiologickú jednotku. ) PÁSMO TORRENTE ARNÒ - Povodie od prameňa bystriny Arnò až po priehrady, ktoré sa nachádzajú na dolnom toku pred vtokom bystriny Arnò do rieky Sarca. PÁSMO VAL BANALE - Povodie potoka Ambies až po priehradu vodnej elektrárne. PÁSMO VARONE - Povodie od prameňa potoku Magnone po vodopád. PÁSMO ALTO E BASSO CHIESE - Povodie rieky Chiese od prameňa po priehradu Condino, okrem povodia bystrín Adanà a Palvico. PÁSMO TORRENTE PALVICO - Povodie bystriny Palvico až po priehradu z betónu a kameňa. 5.3. Región Veneto PÁSMO TORRENTE ASTICO - Povodie reky Astico od jej prameňov (v samosprávnej provincii Trento a v provincii Vicenza, región Veneto) až po priehradu, ktorá sa nachádza pri moste Pedescala v provincii Vincenza. Časť rieky Astico, ktorá sa nachádza na dolnom toku rieky medzi priehradou pri moste Pedescala a priehradou Pria Maglio, sa pokladá za vyrovnávacie pásmo. 5.4. Región Umbria PÁSMO FOSSO DE MONTERIVOSO: povodie rieky Monterivoso od jej prameňov po neprekročiteľné hrádze v blízkosti Ferentillo. 5.5. Región Lombardia PÁSMO VAL BREMBANA: Povodie rieky Brembo, od jej prameňov po neprekročiteľnú hrádzu pri obci de Ponte S. Pietro. 6.A. PÁSMA VO FÍNSKU, V KTORÝCH SA SCHVÁLENÝ PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS - Všetky pevninské a pobrežné oblasti FÍNSKA s výnimkou provincie Åland a oblasti Pythää, na ktorú sa vzťahujú obmedzenia. 6.B. PÁSMA VO FÍNSKU, V KTORÝCH SA SCHVÁLENÝ PROGRAM – VRÁTANE OSOBITNÝCH OPATRENÍ NA ERADIKÁCIU VHS – UPLATŇUJE S KONEČNÝM CIEĽOM ZÍSKAŤ ŠTATÚT SCHVÁLENÉHO PÁSMA, POKIAĽ IDE O VHS A IHN - Celá PROVINCIA ÅLAND a oblasť PYHTÄÄ, na ktorú sa vzťahujú obmedzenia. -------------------------------------------------- PRÍLOHA II FARMY V TALIANSKU, V KTORÝCH SA PROGRAM UPLATŇUJE S CIEĽOM ZÍSKAŤ ŠTATÚT SCHVÁLENÉJ FARMY V NESCHVÁLENOM PÁSME, POKIAĽ IDE O VHS A IHN 1. REGIÓN: FRIULI VENEZIA GIULIA, PROVINCIA UDINE Farmy v odvodňovacej sústave rieky Tagliamento: - Azienda Vidotti Giulio snc, Sutrio 2. REGIÓN: REGIÓN VENETO Farmy v odvodňovacej sústave rieky Sile: - Azienda Troticoltura S. Cristina, Via Chiesa Vecchia 14 – Loc. S. Cristina di Quinto --------------------------------------------------